पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । एसडीओ पद पर एक महिला की नियुक्ति के लिए 3 लाख रुपए रिश्वत के आरोपी वेस्टर्न कमांड के प्रिंसिपल डायरेक्टर वीके श्रीवास्तव और चीफ एग्जीक्यूटिव ऑफिसर रमनदीप सिंह को सीबीआई ने क्लीन चिट दे दी है। सीबीआई विशेष अदालत में सीबीआई ने क्लोजर रिपोर्ट सौंपकर कहा है कि उनके खिलाफ रिश्वत का मामला नहीं बनता। विशेष अदालत ने मामले में आगामी सुनवाई के लिए 9 जुलाई की तारीख तय की है।
पंजाब की जसविंदर कौर ने वेस्टर्न कमांड स्थित डायरेक्टोरेट ऑफ डिफेंस इस्टेट में प्रिंसिपल डायरेक्टर वीके श्रीवास्तव और सीईओ रमनदीप सिंह पर आरोप लगाया था कि उन्होंने उसे सब डिवीजनल ऑफिसर (एसडीओ) अपॉइन्ट करने के लिए 3 लाख रुपए रिश्वत की मांग की थी।
सीबीआई ने जसविंदर कौर की शिकायत पर दोनों अफसरों के खिलाफ भ्रष्टाचार का केस दर्ज किया गया था। तत्कालीन सीबीआई स्पेशल जज रितु टैगोर की अदालत में सौंपी गई एफआईआर की कॉपी में सीबीआई ने कहा था कि जसविंदर ने रमनदीप सिंह के जरिए रिश्वत के ३ लाख वीके श्रीवास्तव को दिए थे। सीबीआई ने यह भी कहा था कि मामले में वेस्टर्न कमांड और डिफेंस इस्टेट के कई अफसरों के शामिल होने की बात भी कही थी।
हालांकि सीबीआई विशेष अदालत ने सीबीआई की ओर से मामले में दायर की गई क्लोजर रिपोर्ट अभी स्वीकार नहीं की है। अदालत में 9 जुलाई को ही यह तय होगा कि अदालत रिपोर्ट स्वीकार करती है या रिजेक्ट।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn